Nefnd norskra stjórnvalda um framtíðarskipan eftirlits með fiskveiðum leggur til í skýrslu sinni að stofnuð verði sérstök lögregludeild fyrir brot er tengjast sjávarútvegi eða fiskveiðilögregla ( n. fiskeripoliti ) í þeim umdæmum sem sjávarútvegurinn er umfangsmikill . Er slíkt talið auka skilvirkni er varðar rannsókn brota á lögum um stjórnun fiskveiða í Noregi . Nefndin leggur til í skýrslu sinni , sem telur 250 blaðsíður , að allar einingar sem sinna eftirliti með fiskveiðum verði færðar úr núverandi stofnunum og sameinaðar í eina eftirlitsstofnun . Jafnframt verði komið á skilvirku samstarfi eftirlitsaðila og landhelgisgæslunnar . Auk þess er lagt til að tvö embætti ríkissaksóknara taki að sér öll mál sem tengjast fiskveiðum og að sérhæft starfsfólk sinni þeim málum . Jafnframt er talið nauðsynlegt að stofnaður verði formlegur samráðsvettvangur undir stjórn lögreglunnar þar sem norska matvælastofnunin , fiskistofa Noregs ( n . Fiskeridirektoratet ) , tollayfirvöld , vigtunarstofnun Noregs , skattayfirvöld og norska landhelgisgæslan taka þátt . Efla rafrænt eftirlit Einnig er það tillaga nefndarinnar að gerð verður handbók um rannsókn mála af þessum toga og að heimildir verði veittar með lögum til þess að eftirlit - og rannsóknaraðilar geti skipst á upplýsingum . Nefndin rekur ítarlega hvernig sé hægt að efla eftirlit með rafrænum hætti meðal annars við veiðar , vigtun og skráningu þeirra sem eru um borð á hverjum tíma . Í skýrslunni er bent á að gildandi fyrirkomulag skapi ákveðinn vanda við að tryggja nægilega þekkingu og mannskap til þess að sinna lögbrotum sem tengjast sjávarútvegi . Þá sé eftirlitshlutverkinu skipt milli margra smærri eininga meðal annars fiskmarkaða , norsku fiskistofunnar og landhelgisgæslunnar og er þeim skylt að kæra brot til lögregluyfirvalda . Lögreglan á við sama vanda að glíma við þar sem rannsóknarhlutverkinu er dreift á mörg lögregluumdæmi og barist er um mannauð og fjárveitingar auk þess að sérhæfing starfsmanna er af skornum skammti hvað fiskveiðar varða . Mögulegt skipulag norsku fiskveiðilögreglunnar úr skýrslu nefndarinnar . Skjáskot Ákæruhlutverkið er skipt milli ríkissaksóknaraembættum í Rogaland annars vegar og Trom og Finnmark hins vegar , en hlutverk þeirra nær aðeins til hluta þeirra mála sem tengjast fiskveiðum . Þá ber efnahagsbrotadeild norsku lögreglunnar ( n . Økokrim ) faglega ábyrgð á rannsókn mála er tengjast veiðum , en sú deild hefur takmarkaða getu og þekkingu til þess að sinna málaflokknum að mati nefndarinnar .